recursal/SuperWikiNEXT-32B huggingface dataset:
| ***E=mc²*** |
| --- |
|  |
| Kilmės šalis |  Lenkija |
| Režisierius | Olaf Lubaszenko |
| Scenaristas (-ai) | Robert Maka |
| Metai | 2002 |
| Žanras | komedija |
| Trukmė | 93 min. |
| Kalba | lenkų |
| **IMDb įrašas** |

**E=mc²** – 2002 m. Lenkijoje sukurta komedija.

Turinys
-------

DĖMESIO: *toliau atskleidžiamos kūrinio detalės*

Filosofijos daktaras Maksas papildomai uždarbiauja rašydamas studentams baigiamuosius darbus. Viena tokių studenčių – Stela, kuriai Maksas pradeda aktyviai rodyti dėmesį. Netrukus paaiškėja, kad Stela turi meilužį – žinomą banditą Ramzį. Pastarasis sužinojęs apie šios mokslus, nusprendžia pats įgyti daktaro laipsnį. Kuomet jam nepavyksta šio nusipirkti, Ramzis priverčia Maksą padėti jam mokytis. Ilgainiui Ramzis vis labiau įsijaučia į filosofiją, tuo tarpu jo kompanionai niekaip nesupranta kam šiam reikalingas daktaro vardas. Jo autoritetas pradeda menkti, o Stela su Maksu užmezga romaną, tačiau Ramzis nusprendžia be kokia kaina tapti filosofijos daktaru...

Pagrindiniai aktoriai
---------------------

*Aktorius – vaidmuo*
* Cezary Pazura – Ramzis
* Olaf Lubaszenko – Maksas
* Agnieszka Wlodarczyk – Stela
* Renata Dancewicz – Marta, Ramzio žmona
* Edward Linde-Lubaszenko – profesorius Sova
* Zbigniew Suszyński - Arnold
* Jan Nowicki – Edvardas
EA Sports|  |
| Forma | Electronic Arts padalinys |
| Pramonė | Žaidimų kūrimas, platinimas |
| Įkurta | 1991 m. |
| Svarbiausi darbuotojai | Andrew Wilsonn (Generalinis direktorius) |
| Produktai | sporto žaidimai, simuliatoriai |
| Įplaukos | $6,99 milijardai USD(2022 m.) |
| Pelnas | $789 milijonai USD(2022 m.) |
| Darbuotojų | 12 900 (2022 m.) |
| Tinklalapis | easports.com |

**EA Sports** – JAV kompiuterinių žaidimų kūrėjos „Electronic Arts" padalinys. Jis buvo įkurtas 1991 m. ir specializuojasi išskirtinai tik sporto žaidimų bei simuliatorių gamyboje ir leidyboje.

Dauguma „EA Sports" žaidimų yra kuriama Vankuveryje, Kanadoje. Pagrindiniu įmonės konkurentu laikoma „2K Sports".

Kitaip nei kitos didelės kompanijos, „EA Sports" gamina žaidimus praktiškai visoms tuo metu esančioms žaidimų platformoms. Taip pat kompanija pasižymi tuo, jog išperka visas pagrindines tos sporto šakos licencijas (žaidėjų vardus, stadionus, komandas ir pan.) ir gali savo žaidimuose perteikti realistiškesnę aplinką.

Pagrindinės įmonės žaidimų serijos yra pagrindinių JAV ir pasaulio sporto šakų žaidimai – FIFA Football, Madden NFL, Fight Night, NBA Live, NCAA Football, Cricket, NCAA March Madness, Tiger Woods PGA Tour, NHL Hockey, NASCAR ir Rugby.

2005 m. „EA Sports" pasirašė ilgalaikę 15 metų bendradarbiavimo sutartį su sporto kanalu ESPN. Pagal ją visuose pagrindiniuose įmonės žaidimuose bus naudojama ESPN produkcija.

Populiariausia „EA Sports" žaidimų serija yra FIFA, kurios kopijų parduota daugiau nei 100 milijonų (2010 m.).

Nuorodos
--------

* Kompanijos svetainė

Šaltiniai
---------

1. ↑  EA REPORTS FOURTH QUARTER AND FISCAL YEAR 2022 RESULTS
2. ↑  ELECTRONIC ARTS INC.
3. ↑  EA SPORTS FIFA Soccer Franchise Sales Top 100 Million Units Lifetime
| **Tigrisoma fasciatum** |
| --- |
| Dryžasis tigrinis garnys (*Tigrisoma fasciatum*) |
| Apsaugos būklė |
| Nekeliantys susirūpinimo (IUCN 3.1),  |
| Mokslinė klasifikacija |
| 

|  |  |
| --- | --- |
| Karalystė: | Gyvūnai  *( Animalia)* |
| Tipas: | Chordiniai  *( Chordata)* |
| Klasė: | Paukščiai  *( Aves)* |
| Būrys: | Gandriniai paukščiai  *( Ciconiiformes)* |
| Šeima: | Garniniai  *( Ardeidae)* |
| Gentis: | Tigriniai garniai  *( Tigrisoma)* |
| Rūšis: | Dryžasis tigrinis garnys  *( Tigrisoma fasciatum)* |

 |
| Binomas |
| ***Tigrisoma fasciatum***Such, 1825 |

Dryžojo tigrinio garnio paplitimo žemėlapis

  

**Dryžasis tigrinis garnys** ( *Tigrisoma fasciatum* ) – garninių (*Ardeidae*) šeimos paukštis. Gentyje yra 3 porūšiai:

* *Tigrisoma fasciatum pallescens*
* *Trigrisoma fasciatum salmoni*
* *Tigrisoma fasciatum fasciatum*

Paplitęs Centrinės ir Pietų Amerikos šalyse: Argentinoje, Bolivijoje, Kolumbijoje, Kosta Rikoje, Ekvadore, Prancūzijos Gvianoje, Gajanoje, Hondūre, Nikaragvoje, Panamoje, Peru, Suriname ir Venesueloje. Populiacijoje 670-6700 suaugusių individų.

Žymiai mažesnis už pilkąjį garnį. Kūnas siauras, ištįsęs, 63,5 cm aukščio. Sveria apie 850 g. Kaklas ilgas. Snapas tiesus, aštrus. Suaugusių kūnas rudai yra rusvai ruožuotas, o jauniklių – juodai-tamsiai geltonai ruožuotas. Per priekinę kaklo dalį eina šviesi juosta. 

Vienišius. Laikosi drėgnuose miškuose, šalia upelių ar šaltinių. Balsas primena galvijų mykimą. Minta žuvimi (pvz. dygiaisias skujažvyniais šamukais), žirgeliais, varliagyviais. Grobio ieško naktį. Lizdavietės medžiuose. Lizdą krauna iš šakų ir lianų.

Šaltiniai
---------

1. 1 2   „Pasaulinės gamtos apsaugos organizacijos raudonasis sąrašas - Tigrisoma fasciatum". Pasaulinė gamtos apsaugos organizacija. anglų k.
2. ↑   „Tigrisoma fasciatum". Avibase. anglų k.
3. ↑   „Tigrisoma fasciatum". ITIS. anglų k.
4. ↑   „Tigrisoma fasciatum". HBW alive. anglų k.

Nuorodos
--------

* Dryžojo tigrinio garnio balsas
* Peru paukščiai anglų k.
|  |
| --- |
| **Džono F. Kenedžio tarptautinis oro uostas** |
|  |
| IATA: JFK - ICAO: KJFK |
| Parametrai |
| Aerodromo tipas | civilinis |
| Operatorius | Port Authority of New Yorkand New Jersey |
| Miestas | Niujorkas |
| Aukštis virš jūros lygio | 4 m |
| Koordinatės | 40°38′23″N 073°46′44″W |
| Tinklalapis |  |
| Kilimo ir tūpimo takai |
| Kryptis | Matmenys | Danga |
| ilgis (m) | plotis (m) |
| 4L/22R | 3 460 |  | asfaltas/betonas |
| 4R/22L | 2 560 |  | betonas |
| 13L/31R | 3 048 |  | betonas |
| 13R/31L | 4 442 |  | asfaltas/betonas |

**Džono F. Kenedžio tarptautinis oro uostas** (angl. *John F. Kennedy International Airport*) yra
tarptautinis oro uostas esantis Kvinse, Niujorke. Oro uostas yra įsikūręs maždaug 19 kilometrų atstumu nuo Žemutinio Manhatano ir yra pagrindiniai vartai užsieniečiams vykstantiems į JAV. JFK aptarnauja daugiau kaip 80 įvairių pasaulio oro bendrovių. Kenedžio oro uostas yra 22-oje vietoje pasaulyje pagal keleivių skaičių, 6-oje vietoje Jungtinėse Valstijose ir yra pats judriausias oro uostas Niujorke. 2017 m. oro uostu naudojosi daugiau nei 59 mln. keleivių.

Per savo egzistavimo laiką, oro uostas turėjo net keturis pavadinimus. Iš pradžių oro uostas vadinosi **Idlewild oro uostu** (angl. *Idlewild Airport*), vėliau buvo pervadinimas į **Majoro Generolo Aleksandro E. Andersono oro uostą** (angl. *Major General Alexander E. Anderson Airport*). 1948 metais oro uosto pavadinimas buvo dar kartą pakeistas į **Niujorko tarptautinį oro uostą** (angl. *New York International Airport*). Paskutinį kartą pavadinimas buvo pakeistas 1963 metais, JAV prezidento Džono F. Kenedžio garbei. Pastarasis pavadinimas yra naudojamas iki šių dienų, tačiau žmonės dažniausiai trumpina pavadinimą ir vadina jį tiesiog „Kenedžio" arba „JFK" oro uostu.

Šaltiniai
---------

1. ↑  „2010 North American Final Rankings". Airports Council International. 2011 m. gegužės 28 d. Nuoroda tikrinta May 28, 2011. [neveikianti nuoroda]
| ***Džounsai*** |
| --- |
|  |
|  |
| Pavadinimas | The Joneses |
| Kilmės šalis |  JAV |
| Režisierius | Derrick Borte |
| Scenaristas (-ai) | Derrick Borte |
| Vaidina | David Duchovny  Demi Moore |
| Metai | 2009 |
| Žanras | drama |
| Trukmė | 96 min. |
| Kalba | anglų |
| Biudžetas | 7 mln. dolerių |
| **IMDb įrašas** |

**Džounsai** (angl. *The Joneses*) – 2009 m. JAV sukurta drama, kurioje pagrindinius vaidmenis atlieka Deividas Duchovnis ir Demi Mūr.

Pagrindiniai aktoriai
---------------------

*Aktorius – vaidmuo*
* David Duchovny – Styvas Džounsas
* Demi Moore – Keitė Džouns
* Amber Heard – Džen Džouns
* Ben Hollingsworth – Mikas Džounsas
* Gary Cole – Laris Simonsas
* Glenne Headly – Samer Simons
* Lauren Hutton – KC (Džounsų viršininkė)

Turinys
-------

DĖMESIO: *toliau atskleidžiamos kūrinio detalės*

Džounsų šeima
Styvas ir Keitė Džounsai atrodo esanti ideali šeima: du vaikai, puikus namas, automobiliai, nerūpestingai leidžiami pinigai, tačiau visa tai netikra. Iš tiesų Džounsai – tam tikra marketingo forma: jie atsikrausto į naują miestelį, užmezga pažintis, įsilieja į vietos bendruomenę ir, atrodydami esanti tobula šeima, nenorom skatina aplinkinius sekti jų pavyzdžiu, vartoti tokias pat prekes, įsigyti tokias pat prabangos prekes, drabužius ir panašiai. Žinoma, toks darbas nėra paprastas, nes jų pasiekti rezultatai nuolatos tikrinami ir, esant nepakankamam augimui, prastai pasirodantis narys gali netekti vietos komandoje.

Naujoje vietoje šeima greitai įsilieja į vietinį gyvenimą, tačiau Styvo rodikliai yra prasčiausi, todėl viršininkė KC jam suteikia 2 mėnesius pasitaisyti. Pastarasis vis labiau įsimyli savo netikrą žmoną, tačiau Keitei rūpi tik pardavimų rodiklių pagerinimas. Stengdamasis patraukti jos dėmesį, Styvas ima labiau stengtis ir netrukus pasiekia geriausių rezultatų „šeimoje". Be to, bendraudamas su kaimynu Lariu jis tariasi atradęs tikrą draugą.

Tuo tarpu šeimoje kyla problemų: Džen susideda su vietiniu turtuoliu ir tariasi atradusi laimę, tačiau šis ją meta, o Mikas prisipažįsta esąs gėjus. Be to, šeima susidomi policija, nes Miko organizuotame paauglių vakarėlyje vartojamas alkoholis, o viena mergina apgirtusi padaro avariją.

Tuo metu, kai Styvo ir Keitės santykiai pamažu tampa artimi, paaiškėja, kad Laris, stengdamasis prilygti naujajam draugui ir kaimynui bei pirkdamas naujus daiktus ir mašinas, įlenda į skolas. Jo savižudybė paskatina Styvą viešai prisipažinti, kad Džounsų šeimos gyvenimas yra netikras, tačiau jis nesulaukia palaikymo. Kiti 3 „šeimos" nariai skubiai išvažiuoja, jų namas iškraustomas, tačiau KC palieka jam galimybę persigalvojus grįžti.

Styvas, negalėdamas pamiršti Keitės, leidžiasi jos ieškoti ir galiausiai randa naują Džounsų šeimą, kurioje jo vietą užėmęs kitas vyras.
| Rijksdalderis |
| --- |
| 

|  |  |  |
| --- | --- | --- |
|  | **1581 – 1816** |  |

 |  |
|  |
| **Naudojo:** | Nyderlandai |
| **Metalas:** | sidabras: 25,69 g |
|  |
| **Smulkesnis vnt.:** | stuiveris: 1/48 |

**Rijksdalderis** (ol. *rijksdaalder* 'nacionalinis taleris') – Nyderlandų moneta, pirmą kartą išleista Olandų respublikos (ol. *Republiek der Zeven Verenigde Nederlanden*) XVI a. antroje pusėje, Nyderlandų revoliucijos metu.

Raida
-----

Rijksdalderis pradėtas kaldinti 1581 m. kadangi tuo metu kursuojantys leuvendalderiai buvo nepatikimi: buvo kaldinami tik iš 750 prabos sidabro, svėrė 27,7 g. Rijkdalederio etalonu buvo paimtas Šventojoje Romos imperijoje kursuojantis reichstaleris. Šio pavyzdžiu monetos buvo kaldinamos iš 885 prabos sidabro Saksonijos reichstalerių masės (apie 29 g).

Rijksdalderis buvo apyvartoje kartu su sidabriniais guldenais (20 stuiverių), dalderiais (30 stuiverių), leuvendalderiais (36-42 stuiveriai) bei dukatonais (60 stuiverių). Jis buvo prilygintas 48 ar 50 stuiverių (nyderlandiškas šilingų ekvivalentas).

Monetos, ant kurių iki pusės pavaizduotas šarvus dėvintis Vilhelmas I Oranietis, Fryzija, Gelderlandas, Olandija, Kampenas, Overeiselis, Utrechtas, Vakarų Fryzija, Zelandija ir Zvolė tokius rijksdalderius kaldino iki XVII a. pabaigos. Kadangi ir rijkdalederio sidabro kokybė prastėjo, 1659 m. nusižiūrėjus į Ispanijos Nyderlanduose kaldintą albertusdalderį, buvo pradėtas kaldinti naujo tipo pinigas, vadinamasis **sidabro dukatas** (*zilveren dukaat*). Šio vertė buvo tapati rijksdalderio vertei (t. y. 48 stuiveriai), todėl dukatai ir toliau buvo vadinami rijksdalderiais. 

1679 m. unifikuojant Nyderlandų piniginę sistemą, sidabrinis guldenas tapo pagrindine Nyderlandų valiuta. Tačiau rijksdalderiai (sidabriniai dukatai) buvo toliau kaldinami ir prilyginti 2½ guldeno.

Po decimalizacijos
------------------

2,5 guldeno nominalo moneta tradiciškai vadinta rijksdalderiu
1816 m. Nyderlandų valiuta buvo decimalizuota, ir sidabro dukatus nustota kaldinti. Tačiau tradiciškai 2½ guldeno vertė ir toliau buvo vadinama rijksdalderiu. Pradžioje tokias monetas nustojo kaldinti, kadangi buvo nutarta, jog 3 guldenų monetos yra patogesnis nominalas. Vėliau tai pripažino klaida ir nuo 1840 m. vėl ėmė kaldinti 2½ guldeno monetas, kurios neoficialiai vadintos rijksdalderiais (žargonu *riks* ir *knaak*). Jos buvo kaldinamos iki 2002 m. kai buvo įvestas euras.

Karališkoji Nyderlandų monetų kalykla iki šiol kaldina sidabrinius dukatus.

* 1980 m. rijksdalderis1980 m. rijksdalderis
* Rijksdalderio gurtas su tekstu.Rijksdalderio gurtas su tekstu.
* Rijksdalderių gurtai su tekstu.Rijksdalderių gurtai su tekstu.

Panašios monetos
----------------

Analogiškus pavadinimus kaip rijksdalderis turi:

* reichstaleris (*Reichsthaler*; (Šventoji Romos imperija, Prūsija),
* riksdoleris (*rixdollar*; Ceilonas),
* riksdaleris (*riksdaler*; Švedija),
* rigsdaleris (*rigsdaler*; Danija, Norvegija, Grenlandija).

Nuorodos
--------

1. ↑
2. ↑
3. ↑  Dukaten
4. ↑  Netherlands Silver Ducat 2011 – North Holland.
5. ↑  Netherlands Silver Ducat 2011 – Zeeland
| Rijekakroat. *Rijeka* |
| --- |
|              |
| *Kroatų liaudies teatras* |
|  |
| 

RijekaRijeka

45°19′00″ š. pl. 14°25′00″ r. ilg.﻿ / ﻿45.31667°š. pl. 14.41667°r. ilg.﻿ / 45.31667; 14.41667﻿ (Rijeka)Koordinatės: 45°19′00″ š. pl. 14°25′00″ r. ilg.﻿ / ﻿45.31667°š. pl. 14.41667°r. ilg.﻿ / 45.31667; 14.41667﻿ (Rijeka) |
|  |
| Laiko juosta: (UTC+1)------ vasaros: (UTC+2) |
|  |
| **Valstybė** | Kroatijos vėliava Kroatija |
| **Regionas** | Primorjės–Kalnų Kotaro apskritis |
|  |
| **Meras** | Vojko Obersnel |
|  |
| **Gyventojų** (2007 m.) | 141 200  |
| **Plotas** | 44 km² |
| **Tankumas** (2007 m.) | 3 209 žm./km² |
|  |
|  **Vikiteka** | Rijeka |
|  |
| **Kirčiavimas** | Rijekà |

**Rijeka** − miestas Kroatijoje, šiaurinėje Dalmatijoje netoli Istrijos pusiasalio, prie Adrijos jūros. Mieste yra kelios laivų statyklos, laivų variklių gamyba, naftos perdirbimas. Veikia universitetas (įkurtas 1973 m.), taip pat aukštoji jūreivystės mokykla. Mieste nemažai XIV−XVIII a. architektūros paminklų.

Istorija
--------

Rijekos miestas buvo įkurtas slovėnų, vietoj VII a. užkariautos ir sugriautos Tarsatikos. 1717−1918 m. Rijeka buvo laisvasis uostas. 1918−1920 m. miestą pakaitomis valdė Italija ir Jugoslavija. 1920−1924 m. Rijeka buvo laisvasis miestas, o nuo 1924 m. priklausė Italijai (it. *Fiume*). 1947 m. Paryžiaus sutartimi Rijekos miestas atiduotas Jugoslavijai. 1991 m. Kroatijai atsiskyrus nuo Jugoslavijos, miestas priklauso Kroatijai.

Sportas
-------

### Futbolas

* HNK Rijeka
* NK Orijent

Nuorodos
--------

* Rijekos miesto svetainė (anglų, italų, kroatų k.) Archyvuota kopija 2007-09-27 iš Wayback Machine projekto.
* Rijeka šiandien (kroatų k.) Terme Selce
**Sindikuota paskola** (angl. *Syndicated Loan*) – paskola, kurią suteikia kelios finansų įstaigos. Tokį sandorį sudaro, surengia ir administruoja vienas arba keli komerciniai ar investiciniai bankai. Sindikuotos paskolos dažnai viršija kelias dešimtis milijonų litų, todėl rizikos diversifikavimas įmanomas dalyvaujant keliems bankams, kartu pasidalijant ir išskirstant riziką. 

Nuo 8-to dešimtmečio vidurio sindikuotos paskolos iš pradžių buvo naudojamos svertinio išpirkimo (angl. *Leveraged Buyout, LBO*) sandoriams finansuoti. Šiuo metu sindikuotų paskolų rinka vertybinių popierių leidėjams tapo pagrindiniu finansavimo šaltiniu, leidžiančiu išgauti pinigų iš bankų ir kitų finansinių institucijų.

Pavyzdžiui, 2005 m. „Vilniaus Akropolis" (dabar – Akropolio grupė, UAB) jos pagalba finansavo naujų prekybos centrų „Akropolis" Kaune bei Klaipėdoje statybą. Tai buvo didžiausia sindikuota paskola suteikta Lietuvoje (185,350 mln. eurų arba 640 mln. Lt). Ją suteikė „Hansabankas" (dabar – „Swedbank", AB), „Nordea Bank Lietuva" ir „Sampo". Didžiausią paskolos sumą suteikė „Hansabank" grupė – apie 340 mln.Lt, „Nordea Bank Lietuva" paskolins apie 218,9 mln. Lt, o „Sampo" grupė – apie 81,3 mln. Lt.

Išnašos
-------

1. ↑  Standard & Poor’s Guide to the Loan Market Archyvuota kopija 2012-02-25 iš Wayback Machine projekto.
2. ↑  Verslo Žinios: Bankai tiki "Akropoliais"[neveikianti nuoroda]
| Grand Prerisangl. *Grand Prairie* |
| --- |
| *Miesto gatvė* |
|  |
| 

Grand PrerisGrand Preris

32°42′55″ š. pl. 97°1′1″ v. ilg.﻿ / ﻿32.71528°š. pl. 97.01694°r. ilg.﻿ / 32.71528; 97.01694﻿ (Grand Preris)Koordinatės: 32°42′55″ š. pl. 97°1′1″ v. ilg.﻿ / ﻿32.71528°š. pl. 97.01694°r. ilg.﻿ / 32.71528; 97.01694﻿ (Grand Preris) |
|  |
| Laiko juosta: (UTC-6)------ vasaros: (UTC-5) |
|  |
| **Valstybė** | Jungtinių Amerikos Valstijų vėliava Jungtinės Amerikos Valstijos |
| **Valstija** | Teksasas Teksasas |
|  |
| **Gyventojų** (2010) | 175 396  |
| **Plotas** | 210,02 km² |
| **Tankumas** (2010) | 835 žm./km² |
| **Altitudė** | 157 m |
|  |
| **Tinklalapis** | www.gptx.org |
|  **Vikiteka** | Grand Preris |

**Grand Preris** (angl. *Grand Prairie*) – miestas JAV, Teksaso valstijos šiaurėje; Dalaso priemiestis. Gyventojų 175 tūkst. (2010 m. duomenys). Per miestą teka Triniti upė (*Trinity River*).

Istorija
--------

Dab. Grand Prerio vietovėje 1863 m. Alexander McRae Dechman įkūrė gyvenvietę, pavadinimu Dekmanas. Po pilietinio karo Dekmanas pardavė pusę savo žemių kompanijai „T&P Railroad", kad ši nutiestų geležinkelio liniją pro jo miestelį. 1870 m. miestelyje pastatyta bažnyčia. 1877 m. atidarytas pašto skyrius. Vėliau miestelis pervadintas į Grand Prerį.

1909 m. suteiktas miesto statusas. Antrojo pasaulinio karo metu ir po jo viena svarbiausių Grand Prerio ekonomikos šakų buvo gynybos ir aviacijos pramonė. Karo metais kompanija „Vought" gamino orlaivius Consolidated B-24 Liberator ir P-51C bei K Mustang. Vėliau gaminti F-8 Crusader ir A-7 Corsair II (1950–1989 m.) lėktuvai. LTV raketų ir kosmoso padalinys sukonstravo tokias raketas kaip Scout ir MRLS. Vėliau šį padalinį įsigijo bendrovė „Lockheed Martin". Grand Preryje taip pat buvo įsikūrusi „Aérospatiale Helicopter" būstinė Šiaurės Amerikoje.
| Grand Theft Auto Advance |
| --- |
|  |
| Kūrėjas | Digital Eclipse |
| Leidėjas | Rockstar Games |
| Dizaineris | {{{dizaineris}}} |
| Kompozitorius | {{{kompozitorius}}} |
| Išleidimo data | 2004 (**GBA**) |
|
| Žanras (-ai) | Veiksmo |
| Režimas | Vieno žaidėjo |
|
| Reitingai | **M** - Mature |
| **Platforma** | GBA |
| Versija | 1.0 |
| Variklis | RGE |
| Reikalavimai | GBA |
| Platinimas | GBA kasetė |
|
| Licencija | Komercinė |
| Pirmtakas | Grand Theft Auto |
| Kitos dalys | Grand Theft Auto, Grand Theft Auto: London 1969, Grand Theft Auto: London 1961, Grand Theft Auto II, Grand Theft Auto III, Grand Theft Auto: Vice City, Grand Theft Auto: San Andreas, Grand Theft Auto: Liberty City Stories, Grand Theft Auto: Vice City Stories, Grand Theft Auto IV |
|  |

**Grand Theft Auto Advance** – GTA serijos žaidimas, kuris skirtas tik Game Boy Advance konsolėms.

Siužetas
--------

Mike
Grand Theft Auto Advance veiksmas vyksta Liberty City mieste, 1999 m. po Grand Theft Auto: Liberty City Stories įvykių. Kolumbietis Mike su savo draugu Vinnie planuoja išskristi iš Liberty City į Kolumbiją ir ten pradėti naują gyvenimą, bet išskristi jiems trukdo skolos su donu Leone Salvatore. Norėdamas grąžinti skolas Mike dirba donui Salvatore. Po įvykdytų darbų pas Salvatore Maikui paskambina Vinnie ir pasako, kad laikas išvykti į Kolumbiją, bet tada automobilis, kuriame sėdėjo Vinnie sprogsta ir jis miršta. Tada Mike lieka Liberty City ieškoti žudiko ir nori jam atkeršyti už draugo žmogžudystę. Ieškodamas žudiko Mike susitinka daug įtakingų asmenų, kurie jam duoda pelningų užduočių ir informacijos apie žudiką.

Dirbtinis intelektas
--------------------

Grand Theft Auto Advance pasižymi puikiu veikėjų dirbtiniu intelektu, nes jeigu užpuolate kokį nors gangsterį, jis pasikviečia savo draugų, jie atvažiuoja ginti draugą nuo jūsų ir prasideda susišaudymas. Gindamiesi nuo jūsų kulkų, gangsteriai slepiasi už uždangų. Jeigu gangsteriui baigėsi šoviniai, jis bėga nuo jūsų, bet geriau jo nesivyti, nes gangsteris gali jūs atvesti pas savus ir tada kiti gangsteriai gali jūs nužudyti.

Garso takelis
-------------

Grand Theft Auto Advance yra 3 radijo stotys: Playback FM, Flashback FM, LCTR (Liberty City Talk Radio).

Nuorodos
--------

* – oficialus žaidimo tinklalapis **(**angl.**)**
* Archyvuota kopija 2018-04-20 iš Wayback Machine projekto. – Grand Theft Auto Lietuvoje (LT)

  


v • a • r **Grand Theft Auto** 

|  |  |
| --- | --- |
| Žaidimai | GTA 1 • London 1969 • London 1961 • GTA 2 • GTA III • Vice City • Advance • San Andreas • Liberty City Stories • Vice City Stories • GTA IV • The Lost and Damned • The Ballad of Gay Tony • Chinatown Wars • GTA V • Online |
| Pagrindiniai veikėjai | Claude • Tommy Vercetti • Mike • Carl Johnson • Toni Cipriani • Victor Vance • Niko Bellic |
| Vietovės | Liberty City • Vice City • San Andreas |
| Muzika | GTA 1 • GTA 2 • GTA III • Vice City • Liberty City Stories • Vice City Stories • GTA IV |
| Grande de Santjagas |
| --- |
| Santjagas kerta Rytų Siera Madrę Santjagas kerta Rytų Siera Madrę |
| **Ilgis** | 562 km |
| **Baseino plotas** | 76 400 km² |
| **Vidutinis debitas** | 380 m³/s |
| **Ištakos** | Čapala |
| **Žiotys** | Ramusis vandenynas |
| **Šalys** | Meksika |
|  |
|  **Vikiteka** | Grande de Santjagas |

**Grande de Santjagas** (isp. *Río Grande de Santiago*) arba **Santjago Totolotlanas** (*Santiago Totolotlán*) – upė vakarų Meksikoje, Chalisko ir Najarito valstijose. Išteka iš didžiausio šalyje Čapalos ežero, maitinamo Lermos upės. Kartu su Lerma ir Čapalos ežeru Grande Santjagas sudaro antrą pagal ilgį Meksikos vandens sistemą (1281 km). Upė teka šiaurės vakaru kryptimi, siauru tarpekliu kerta Rytų Siera Madrės kalnus. Įteka į Ramųjį vandenyną 21 km į šiaurės vakarus nuo San Blaso.

Pagrindiniai intakai – Verdė, Chučipila, Huajnamota, Bolanjosas (visi dešinieji). Upės vanduo naudojamas drėkinimui. Chaliske patvenkta El Kachono užtvanka. Atskiruose ruožuose laivuojama.

Šaltiniai
---------

1. ↑  Географический энциклопедический словарь, гл. редактор А. Ф. Трёшников. – Москва, Советская энциклопедия, 1983. // psl. 353
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

**Maginė energija**, **mana** – hipotetinė antgamtinė energija, kuri, dalies tikinčių magija požiūriu, yra panaudojama maginių veiksmų metu.

*Mana* yra tradicinis terminas, kuris kultūrinėje antropologijoje naudojamas kaip *maginės energijos* sinonimas. Kartais teigiama, kad sielos ir dvasios yra sudarytos iš manos ar jų substancija su mana glaudžiai susijusi.

Terminas *mana* yra atsiradęs Okeanijos kalbose (melaneziečių, polineziečių, mikroneziečių). Ten jis reiškė beasmenę jėgą, slypinčią žmonėse, gyvūnuose, augaluose, negyvuose daiktuose, kuri jautriam stebėtojui sukelia nuostabą ar pagarbą. Kultūrinėje antropologijoje ši samprata kartais siejama su pirmykštėmis religijomis.

Mana maginėje fantastikoje
--------------------------

Maginėje fantastikoje (literatūroje, kompiuteriniuose ir stalo vaidmenų žaidimuose) mana paprastai tapatinama su magine energija, kuri laikoma savotišku magams būtinu ištekliu, naudojamu kerint. Pvz. keliama mintis, kad tam tikrose vietose mana generuojama intensyviau, tai lyg savotiški manos šaltiniai, todėl magai ir panašūs kerėtojai stengiasi įsikurti tokiose gausios manos vietose. Žaidimuose manos kiekis matuojamas *magijos taškais*, *manos taškais* ar kitokiais vienetais (pvz. *žiežirbos* „Karių ir magų" sistemoje).
Skampavėja
Skampavėja
**Skampavėja** (rus. *скампавея*, angl. *skampaveya* ar *scampavoya*) – greita karinė mažoji galera, XVIII a. naudota Rusijos kariniame laivyne.

Teigiama, kad pavadinimas kilęs iš italų kalbos: *scampare* 'gelbėti, sprukti' + *via* 'kelias, tolyn'. Dar vadintos *pusgalerėmis* (rus. *полугалера*).

Skampavėjos būdavo iki 30 m ilgio, iki 5,5 m pločio, grimzlė neviršijo 1 m. Varomos 12-18 porų irklų, turėjo 1-2 stiebus su trikampėmis burėmis.

Ginkluotė – 1–2 mažo kalibro patrankos, paprastai laivo priekyje. Gabendavo iki 150 kareivių abordažiniam mūšiui.

Skampavėjas naudojo kariuomenei pervežti, desantams išlaipinti ir paremti ugnimi, žvalgybai ir apsaugai šcheruose.

Istorija
--------

Pirmąsias skampavėjas ėmė statyti Petro I laikais Oloneco statyklose 1703 m. nuo 1712 m. – ir Sankt Peterburgo statyklose ir naudojo iki XVIII a. pabaigos. Naudojo karuose su švedais Baltijos jūroje. Tai buvo laikai, kai galeros kaip kariniai laivai jau išnyko, jų vietą užėmė kariniai burlaiviai. Tačiau Suomijos ir Skandinavijos pakrantėse, nusėtose šcherais, fiorduose skampavėjos buvo labai naudingos. Burlaiviai šcheruose buvo nepatogūs, kadangi krantai ir uolos užstojo vėją, burlaiviai neturi atbulinės eigos. Tuo tarpu skampavėjos ir kitos mažosios galeros plaukia ir be vėjo, gali apsisukti vietoje, turėjo maža grimzlę. Skampavėjas naudojo ir kaip burlaivių vilkikus nesant vėjo.

1714 m. Rusijos Baltijos laivynas turėjo 27 linijinius laivus (42-74 patrankų), 9 fregatas (18-32 patrankų), 177 skampavėjas ir brigantinas. Skampavėjas naudojo ir Dunojuje bei Juodojoje jūroje karuose su osmanais.

Skampavėjos kovojo Ganguto mūšyje 1714 m. liepos 27 d. ir Grengamo mūšyje 1720 m. kuriuose Rusija įveikė Švedijos laivyną.

Nuorodos
--------

* 14-os suolų skampavėjos modelis Archyvuota kopija 2007-09-30 iš Wayback Machine projekto. (rus. *k.*)
* Pusgalerė (skampavėja) Archyvuota kopija 2007-03-26 iš Wayback Machine projekto. (rus. *k.*)
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| Skandinavijos kalnai |
| --- |
| Skandinavijos kalnai Norvegijos pakrantėseSkandinavijos kalnai Norvegijos pakrantėse |
| **Žemynas** | Europa |
| **Šalys** | Norvegijos vėliava Norvegija, Švedijos vėliava Švedija, Suomijos vėliava Suomija |
| **Aukščiausias taškas** | Galhiopigenas, 2469 m |
| **Kalnodara** | Kaledoninė |

**Skandinavijos kalnai** (švediškai – *Skanderna*, *Fjällen*, norvegiškai *Kjølen*) – kalnų grandinė Skandinavijos pusiasalyje. Vakarinėje pusėje kalnai stačiai leidžiasi į Šiaurės ir Norvegijos jūras, suformuodami garsiuosius Norvegijos fjordus, o rytinėje pusėje palaipsniui žemėja iki pat Suomijos. Šiaurėje per kalnus eina Norvegijos, Suomijos ir Švedijos sienos. Nordkapo apylinkėse praktiškai egzistuoja tik kalvos.

Kalnai nėra labai aukšti, tačiau labai statūs.

Tai kaledoninės kalnodaros metu susiformavę kalnai, šios kalnodaros tektoniniams procesams suskaldžius kaledoninės kalnodaros kambro – devono raukšlinius darinius. Todėl kalnai nėra labai dideli, suskaidyti fjordų. Galdhopigenas pietinėje Norvegijoje yra aukščiausia Skandinavijos kalnų viršūnė. Jo aukštis – 2 469 m, tačiau dėl to, kad čia šiaurė, ir dėl drėgmės iš Atlanto vandenyno, kalne yra daug ledynų. Švedijoje aukščiausia yra Kebnekaisės viršūnė (2103 m), o Suomijoje – Haltis (1328 m).

|  |  |
| --- | --- |
|  | **Vikiteka: Skandinavijos kalnai** – vaizdinė ir garsinė medžiaga  |
| **Antanas Gustaitis** |
| --- |
|  |
| Gimė | 1951 m. sausio 17 d. (72 metai)Jovaišonys, Alytaus rajonas |
| Sutuoktinis (-ė) | Irena |
| Vaikai | Lina, Edita |
|  |
| Veikla | Lietuvos ir Prienų rajono savivaldybės politinis bei visuomenės veikėjas |
| Partija | 1998 m. Naujoji sąjunga |
|  |
| Alma mater | 1986 m. Lietuvos žemės ūkio akademija |

**Antanas Gustaitis** (g. 1951 m. sausio 17 d. Jovaišonyse, Alytaus rajonas) – Lietuvos ir Prienų rajono savivaldybės politinis bei visuomenės veikėjas.

Biografija
----------

1958–1966 m. mokėsi Siponių aštuonmetėje mokykloje, 1967–1970 m. Kauno miškų ūkio technikume ir įgijo miškininko specialybę. 1986 m. baigė Lietuvos žemės ūkio akademiją ir įgijo miškų inžinieriaus specialybę.

1971 m. Dubravos miškų tyrimo stoties Pajiesio girininkijos girininko padėjėjas. 1973–1980 m. Prienų rajono Žemės ūkio valdybos vyresnysis inžinierius miškininkas. 1980–1986 m. Kauno meno gaminių įmonės vyriausiojo inžinieriaus pavaduotojas. 1986–1994 m. Prienų siuvimo fabriko „Sūduva" direktorius. 1994–2000 m. UAB „Almedija" direktorius.

2000–2007 m. Prienų rajono savivaldybės meras, Kauno apskrities regiono tarybos narys, 2003–2007 m. Lietuvos savivaldybių asociacijos viceprezidentas, 2004–2007 m. Europos Sąjungos regionų komiteto narys. DnB bankas Prienų skyriaus vadovas.

2000–2015 m. Prienų rajono savivaldybės tarybos narys.

1998 m. Naujosios sąjungos (socialliberalų) narys, 2002 m. Liberalų ir centro sąjungos narys, Prienų skyriaus pirmininkas, 2008 m. Lietuvos Respublikos liberalų sąjūdžio narys.

Kauno apskrities aviacijos sporto klubo prezidentas. Žmona Irena, dukros Lina ir Edita..

Šaltiniai
---------

1. ↑  2011 m. Lietuvos savivaldybių tarybų rinkimai Archyvuota kopija 2013-07-26 iš Wayback Machine projekto.
2. ↑  2008 m. Lietuvos Respublikos Seimo rinkimai - Liberalų ir centro sąjunga - Iškelti kandidatai Archyvuota kopija 2013-10-15 iš Wayback Machine projekto.
Koordinatės: 54°24′13″š. pl. 24°03′53″r. ilg.﻿ / ﻿54.403478°š. pl. 24.064658°r. ilg.﻿ / 54.403478; 24.064658

|  |
| --- |
| **Alytaus Piliakalnio progimnazija** |
| Alytaus Piliakalnio progimnazija herbasAlytaus Piliakalnio progimnazija herbas |
| Alytaus Piliakalnio progimnazija |
| **Adresas** | Jiezno g. 1, Alytus |
| **Direktorius(-ė)** | Regina Špukienė |
| **Mokinių skaičius** | 202 |
| **Įkūrimo data** | 1916 m. |
| **Uždarymo data** | {{{uzdarimo data}}} |
| **Išleista laidų** |  |
| **Pedagogų skaičius** | 43 |

**Alytaus Piliakalnio progimnazija** – dieninė, savarankiško mokymosi bendrojo lavinimo mokykla Alytuje, Jiezno g. 1, vykdanti pradinio, pagrindinio ir papildomo ugdymo programas lietuvių kalba. Įstaigos kodas 191055865. Steigėjas Alytaus miesto savivaldybės taryba.

Istorija
--------

Alytaus Piliakalnio progimnazija yra Pirmajame Alytuje, seniausioje miesto dalyje. Mokyklos istorija siekia 1916 metus, kai kunigo Konstantino Paulavičiaus iniciatyva I Alytuje atidaryta pirmoji lietuviška pradinė mokykla. 1949 m. ji reorganizuota į septynmetę, nuo 1956 m. Alytaus 4-oji vidurinė mokykla.

1994 m. mokyklai suteiktas Alytaus miesto istoriją menančio Piliakalnio vardas. 2009 m. reorganizuota į pagrindinę mokyklą, nuo 2014 m. rugsėjo 1 d. progimnazija.

Direktoriai
-----------

* 1956–1958 m. Regina Žepkaitė
* m. Vytautas Mockevičius
* m. Ona Žvaliauskienė
* 1977–2006 m. Algimantas Grauželis
* 2006–2015 m. Laima Vincė Kirkliauskienė
* 2015 m. Vilma Masionienė (l.e.p.)
* nuo 2015 m. spalio Regina Špukienė

Žymūs mokiniai
--------------

* Zenonas Baubonis, archeologas

Nuorodos
--------

* Mokyklos svetainė
* Apie mokyklą (*aikos.smm.lt*)
| Alytaus kapinynas |
| --- |
| [[Image:|250px]] |
| 

Alytaus kapinynasAlytaus kapinynas

 |
| Koordinatės  | 

|  |
| --- |
| 54°23′55″ š. pl. 24°04′24″ r. ilg.﻿ / ﻿54.39861°š. pl. 24.07333°r. ilg.﻿ / 54.39861; 24.07333Koordinatės: 54°23′55″ š. pl. 24°04′24″ r. ilg.﻿ / ﻿54.39861°š. pl. 24.07333°r. ilg.﻿ / 54.39861; 24.07333 |

 |
| Vieta | Alytus |
| Plotas | 2988 m² |
| Naudotas | XIV–XVII a. |
| Tirtas | 1984–1986 m. |

**Alytaus kapinynas** – kapinynas Alytuje, Nemuno dešiniajame krante, aukštoje kalvoje, apie 500 m į šiaurę nuo Alytaus piliakalnio. Didžiausias XIV-XVII a. Lietuvos kapinynas.

Tyrimai
-------

1984–1986 m. tyrė Alytaus kraštotyros muziejaus archeologai, vadovas Eugenijus Svetikas. Ištirtas 2988 m² plotas, rasti 1152 kapai. Dauguma kapų be įkapių. Surinkti 1762 radiniai: rašymo reikmenys (kauliniai ir žalvariniai stiliai, vaškuotų lentelių liekanos), darbo įrankiai ir buitiniai reikmenys (adatos, antpirščiai, galąstuvai, kirviai, peiliai, skiltuvai, verpstukai, žirklės), papuošalai (antsmilkiniai, auskarai, segės, žiedai). Didelę įkapių dalį sudaro 152 auskarai ir 461 moneta, kaldintos Lietuvos Didžiosios kunigaikštystės, Abiejų Tautų respublikos, Švedijos, Prūsijos ir Vengrijos valdovų. Radinius saugo Alytaus kraštotyros muziejus, osteologinę medžiagą – Vilniaus universiteto Medicinos fakulteto antropologijos laboratorija.

Šaltiniai
---------

1. ↑  Eugenijus Svetikas. *Alytaus kapinynas*. Visuotinė lietuvių enciklopedija, T. I (A-Ar). – Vilnius: Mokslo ir enciklopedijų leidybos institutas, 2001. 347 psl.

Literatūra
----------

* Alytaus kapinynas: christianizacijos šaltiniai: monografija (sud. Eugenijus Svetikas). – Vilnius: Diemedis, 2003. – 443 p.: iliustr. – ISBN 9986-23-112-4
**Nedaloma operacija** (angl. *atomic operation*) – veiksmas, kuris, net ir vykdant programą vienu metu daugeliui gijų, atliekamas visas iš karto. Programuotojui nereikia rūpintis, jog kita gija ras tik pusiau įvykdyto nedalomo veiksmo rezultatus. Taip pat reikalaujama, jog jei nedaloma operacija nepavyksta, ji turi nepavykti visa – negali likti įvykdytų pradinių nepavykusios operacijos žingsnių rezultatų.

Nedalomos operacijos buvo pasiūlytos kaip greitesnė alternatyva užraktui. Jei užraktu apsaugotas bendras resursas dažnai reikalingas daugeliui gijų, jos gali daugumą laiko praleisti laukdamos užrakto eilėje. Nedalomos operacijos padeda sukurti algoritmus kuriuose daugelis gijų naudoja resursą be rakinimo. Patyrusio programuotojo rankose tai labai efektyvus metodas.

Pavyzdžiui, priskyrimo sakinys (C, C++ arba Java)

```
 int a;
 a = 10;

```

yra nedalomas jei *a* kintamojo tipas (32 bitų sveikasis) toks, jog saugojimui skirtas bitų skaičius sutampa su procesoriaus žodžio ilgiu. Tuomet procesorius naują reikšmę greičiausiai rašys viena komanda. Kitos gijos gali aptikti arba senąją reikšmę, arba naująją – tarpinių reikšmių nebus. Nuorodų priskyrimas taip pat dažniausiai yra nedalomas veiksmas.

Tuo tarpu priskyrimo sakinys

```
 double a;
 a = 10.001;

```

gali ir nebūti nedalomas, nes slankaus kablelio skaičiui saugoti gali reikėti daugiau bitų nei telpa procesoriaus žodyje. Tada procesorius rašys naują reikšmę keletu komandų. Taigi, kitų gijų požiūriu, kintamajame *a* gali trumpam pasirodyti nei pradinei, nei galutinei reikšmei nelygi tarpinė reikšmė.

Priskyrimo sakinys

```
 long a;
 a = 10;

```

nėra nedalomas veiksmas 32 bitų procesoriui, tačiau paprastai yra toks 64 ar daugiau bitų procesoriams.

Padidinimas vienetu

```
a = a + 1;
```

nėra nedaloma operacija ir negali būti saugiai vykdoma keleto gijų vienu metu. Procesoriai paprastai turi komandas atminties ląstelės reikšmei vienetu padidinti, todėl veiksmas

```
a ++;
```

kai kada gali būti ir nedalomas (priklauso nuo kompiliatoriaus).

Naudojant gijų sinchronizavimo bei rakinimo metodus, nedaloma galima paversti bet kokio sudėtingumo operaciją. Pavyzdžiui, (java)

```
 synchronized (this) {
     a = 1;
     b = a + 1;
     c = a + b;
   }

```

trys priskyrimo sakiniai visi kartu yra nedaloma operacija. Tačiau ir sinchronizuota sakinių seka formaliai gali nedaloma nebūti jei nesėkmes atveju (kai metama išimtis) gali likti įvykdyta tik dalis sinchronizuotos sekcijos.

Dažniausiai naudojamos nedalomos operacijos (nenaudojant rakinimo) yre šios:

* Perskaityk kintamojo x reikšmę.
* Priskirk kintamąjam x reikšmę.
* Priskirk kintamąjam reikšmę, grąžink ten buvusią ankstesnę reikšmę.
* Pridėk prie kintamojo reikšmės skirtumą y, grąžink buvusią reikšmę iki pridedant.
* Jei x = z, priskirk x reikšmę y. Bet kuriuo atveju grąžink seną x reikšmę.

Šios operacijos vadinamos „fundamentaliosiomis". Jų pagalba rašomi rakinimo nereikalaujantys algoritmai.

Šaltiniai
---------

1. 1 2  Atomic Operations. threadingbuildingblocks.org
2. ↑  Victor Alessandrini, in Shared Memory Application Programming, 2016. Atomic Operation. Atomic Types and Operations.
Nebraskos žmogus
*Hesperopithecus* ir primatų dantų palyginimas
**Nebraskos Žmogus** buvo žiniasklaidos duotas vardas tariamai beždžionių rūšiai *Hesperopithecus haroldcookii*. Žodis *Hesperopithecus* reiškia „Vakarų Pasaulio beždžionė", kadangi ši rūšis buvo laikoma pirmuoju atrastu aukštesniuoju primatu, gyvenusiu Amerikos žemyne.

Iš tiesų Amerikoje primatai niekada negyveno. Nebraskos Žmogus nebuvo tyčinė klastotė, tačiau klaida.

Pirmą kartą *Hesperopithecus haroldcookii* aprašyta 1922 metais paleontologo H. F. Osborno, kuris rėmėsi 1917 metais geologo ir fermerio Haroldo Kuko Nebraskoje rastu į beždžionės panašiu dantimi.

Amedee Forestier, remdamasis Pitekantropo proporcijomis, žurnalui „Illustrated London News" nupiešė Nebraskos Žmogaus modelį. Piešinys nepatiko net pačiam Osburnui.

Tolimesni darbai 1925 metais atskleidė, kad dantis greičiausiai yra pekario. 1927 metais Viljamas Gregoris žurnale „Science" išspausdino *Hesperopithecus haroldcookii* paneigimą.

Nors akademiniuose sluoksniuose Nebraskos Žmogaus hipotezė niekada nesusilaukė vieningo pripažinimo, o per penkerius metus buvo galutinai paneigta, kreacionistų judėjime šis pavyzdys dažnai naudojamas, kaip paleontologijos netobulumo įrodymas, preziumuojant, kad visi kiti paleontologijos atradimai, rodantys žymiai ilgesnį, nei 6000 metų žemės amžių, taip pat yra nepatikimi.

Išnašos
-------

1. ↑  „Creationist Arguments: Nebraska Man". *www.talkorigins.org*. Nuoroda tikrinta 2021-03-16.
2. ↑  „The role of Nebraska man in the creation-evolution debate". *www.talkorigins.org*. Nuoroda tikrinta 2021-03-16.
Koordinatės: 56°03′42″š. pl. 21°34′25″r. ilg.﻿ / ﻿56.061694°š. pl. 21.573563°r. ilg.﻿ / 56.061694; 21.573563

|  |
| --- |
| **Salantų gimnazija** |
| Salantų gimnazija herbasSalantų gimnazija herbas |
| Salantų gimnazija |
| **Adresas** | Taikos g. 4, Salantai |
| **Direktorius(-ė)** | Aušra Zebitienė |
| **Mokinių skaičius** | 405 (2017) |
| **Įkūrimo data** | 1630 |
| **Uždarymo data** | {{{uzdarimo data}}} |
| **Išleista laidų** |  |
| **Pedagogų skaičius** | 42 (2017) |

**Kretingos rajono Salantų gimnazija** – dieninė, savarankiško mokymosi bendrojo lavinimo mokykla Kretingos raj. Salantuose, Taikos g. 4, vykdanti pagrindinio, vidurinio ir papildomo ugdymo programas. Įstaigos kodas 290284520.

2017 m. gimnazijoje mokėsi 405 mokiniai, dirbo 42 pedagoginiai darbuotojai.

Istorija
--------

1630 m. prie Salantų bažnyčios veikė parapijinė mokykla. 1801 m. parapijinėje mokykloje mokėsi 14 mokinių, 1811 m. - 77 mokiniai. Žinoma, kad 1831 m. Salantų parapijinėje mokykloje dirbo mokytojas Simonas Borisevičius. 1863-1905 m. Salantuose veikė rusiškoji valdiška pradinė mokykla, bet dauguma vaikų rašyti ir skaityti lietuviškai mokėsi slapčia, daraktorinėse mokyklose. Lietuviška pradinė mokykla atgimė 1905 m. Šalia pradinės mokyklos veikė prelato Pranciškaus Urbonavičiaus rūpesčiu įsteigta „Saulės" draugijos mergaičių pradinė mokykla.
Tarpukariu Salantų valsčiuje veikė 9 pradžios mokyklos. Dvi iš jų buvo Salantuose. Vienoje mokėsi lietuviai, kitoje - žydai. 1942 m. rugsėjo 1 d. Salantuose įsteigtas Skuodo gimnazijos skyrius.
1943 m. rugsėjo 1 d. skyrius tampa savarankiška Salantų gimnazija. Pirmasis gimnazijos direktorius - Ignas Serapinas. 1961 m. spalio 10 d. iš po visą miestelį išsibarsčiusių pastatų mokykla persikelia į naują tipinį 880 vietų pastatą. 1983 m. pastatytas 400 vietų pastatas pradinėms klasėms su valgykla ir sporto sale. Vidurinės mokyklos pastate buvo įsikūrusi Salantų meno mokykla. 2006 m. liepos 27 d. atkurta Salantų gimnazija.

Direktoriai
-----------

* 1943 m. Ignas Serapinas
* 1944 m. Jonas Daščioras
* 1966 m. Juozas Norkus
* 1989 m. Vaidutis Butkus
* 2019 m. Aušra Zebitienė

Žymūs mokytojai
---------------

* Vytautas Bikulčius, pedagogas, vertėjas
* Alioyzas Pocius, tautodailininkas, Kretingos rajono politikas
* Liudvikas Šarkauskas, kunigas, disidentas

Žymūs mokiniai
--------------

* Edvardas Lenkauskis, teisininkas, žurnalistas
* Alfredas Račkauskas, matematikas, daktaras
* Arvydas Ramonas, kunigas, teologas
* Feliksas Rapalis, žurnalistas

Šaltiniai
---------

1. ↑  Salantų gimnazija. 2017 m. veiklos ataskaita Archyvuota kopija 2020-02-23 iš Wayback Machine projekto.
2. ↑  Salantų gimnazija turės naują direktorių Archyvuota kopija 2019-08-04 iš Wayback Machine projekto.

Nuorodos
--------

* Svetainė
| Salantų Lietuvos tūkstantmečio paminklas |
| --- |
|  |
| 

Salantų Lietuvos tūkstantmečio paminklasSalantų Lietuvos tūkstantmečio paminklas

 |
| Koordinatės  | 

|  |
| --- |
| 56°03′35″š. pl. 21°34′16″r. ilg.﻿ / ﻿56.059603°š. pl. 21.571214°r. ilg.﻿ / 56.059603; 21.571214Koordinatės: 56°03′35″š. pl. 21°34′16″r. ilg.﻿ / ﻿56.059603°š. pl. 21.571214°r. ilg.﻿ / 56.059603; 21.571214 |

 |
| Vieta | Kretingos rajono savivaldybė |
| Seniūnija | Salantų seniūnija |
| Aukštis | 2,75 m |
| Naudotas | Pastatytas 2009 m. |

**Lietuvos vardo tūkstantmečio paminklas** yra šiaurės rytinėje Kretingos rajono savivaldybės teritorijos dalyje, Salantų centre, Dariaus ir Girėno gatvėje.

Paminklas dviejų tarpsnių, susideda iš dviejų natūralių granito akmenų, metalinės Lietuvos vardo tūkstantmečio emblemos ir kaltinio kryželio. 

Postamentas plokščio, pilkšvai rusvos spalvos granito. Pagrindinio fasado dešinėje pusėje horizontaliai įgilintame fone iškalta pastatymo data: „2009-08-02". 

Pagrindinė paminklo dalis natūralaus, grublėtu paviršiumi, statmeno, į viršų smailėjančio akmens. Ties jo priekinės plokštumos viduriu statmeno ovalo pavidalo įgilinime įmontuota kaldinta bronzinė Lietuvos vardo tūkstantmečio emblema. Jos centre pavaizduotas stilizuotas Vytis, kurį juosia du užrašai: „LIETUVA + 1009 – 2009 +" ir „TŪKSTANTMEČIUI ATMINTI / SALANTIŠKIAI". 

Virš paminklo kyla tradicinė lietuviška kaldinta saulutė-kryželis.

Paminklo aukštis – 2,75 m.

Istorija
--------

Pastatytas Salantų miesto bendruomenės (pirmininkas Vaidutis Butkus) iniciatyva. Skirtas Lietuvos vardo tūkstantmečiui pažymėti. Padarytas iš lietuviško granito, ledynų atridento iš Skandinavijos ir sveriančio apie 3 tonas.

Akmenį dovanojo Erlėnuose veikianti UAB „Varta". Lietuvos vardo tūkstantmečio direkcija leido ant paminklo pritvirtinti oficialią tūkstantmečio emblemą – stilizuotą Vytį. 

Paminklo nugarinėje pusėje išgręžtoje skylėje saugoma kapsulė su 2009 m. Salantų miesto gyventojų sąrašu. 

Tai vienas iš nedaugelio Lietuvoje 2009 m. pastatytų paminklų, kurį puošia oficiali Lietuvos vardo tūkstantmečio emblema.

Šaltiniai
---------

1. ↑  Diana Jomantaitė. Salantuose – unikalus paminklas. – Pajūrio naujienos. – 2009 m. liepos 31 d.

Nuorodos
--------

* Salantuose unikalus paminklas. – Pajūrio naujienos, 2009-07-31
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

**Vartotojiškumas** arba **konsumerizmas** (angl. *consumerism*, iš *consume* – „vartoti") – socialinė ir ekonominė sistema, pagrįsta vis didesniu materialinių gėrybių ir paslaugų vartojimu. Tokioje sistemoje perkamoji galia laikoma vienu svarbiausių žmogaus gyvenimo gerovės rodiklių. Šnekamojoje kalboje vartotojiškumas dar įvardijamas materializmu, nors pastarasis terminas apima daug platesnį reikšmių spektrą.

Vartotojiškumas egzistavo nuo senovės civilizacijų laikų, tačiau daug didesnius mastus įgavo po pramonės perversmo. XIX a. suklestėjęs kapitalizmas pagrindinį dėmesį skyrė kapitalui – žaliavoms, produkcijai, infrastruktūrai. Siekiant sumažinti gamybos sąnaudas palaipsniui išsivystė masinė produkcija. Būtent tai leido pagaminti daug prekių už mažą kainą. Nuo to laiko pasiūla pradėjo augti labai sparčiai, o didėjantys atlyginimai pakėlė žmonių perkamąją galią. Vakarų visuomenėse, kurios buvo ypač paveiktos kapitalizmo, pinigai tapo esmine siekiamybe – pvz. aukštųjų mokyklų studentų tyrimai XX a. pab. parodė, jog dauguma įstojusiųjų kai svarbiausią motyvaciją nurodė galimybę uždirbti daugiau pinigų, o ne tapti specialistu, padėti bendruomenei. Masinė žiniasklaida, reklamos, įvairūs socialinės inžinerijos modeliai aktyviai veikia formuodami vartotojų skonį, kurdami „gero gyvenimo" standartus. Dalis prekių tapo ne tiek būtinybe, kiek socialinio statuso simboliu.

Nuo pat vartotojiškumo suklestėjimo, radosi nemažai šios sistemos priešininkų (antikonsumerizmas), siūlančių alternatyvius gyvenimo būdus. Dauguma oponentų pabrėžia, kad žmones perka daugybę jiems visiškai nereikalingų daiktų, taip prisidėdami prie socialinės atskirties didinimo, gamtos naikinimo, žmonių išnaudojimo, korporacijų klestėjimo. Taip pat dažnai pabrėžiama neigiama socialinė vartotojiškumo įtaka: žmonės tampa vis labiau individualistiški ir konkurencingi, siekdami materialinės gerovės, dažnai pamindami bendruomeniškumą, dvasingumą, draugiškumą. Žmonės vertinami ne pagal jų asmenines savybes, o pagal tai, ką jie gali įsigyti.

Vartotojiškumą kritikuoja įvairūs antimodernistai, dvasiniai lyderiai, antiglobalistai, gamtosaugos, kovos su skurdu aktyvistai.

Nuorodos
--------

* Vartotojiškos visuomenės kritika
| Vartų arka |
| --- |
|  |
| 38°37′28.27″ š. pl. 90°11′4.96″ r. ilg.﻿ / ﻿38.6245194°š. pl. 90.1847111°r. ilg.﻿ / 38.6245194; 90.1847111﻿ (Vartų arka)Koordinatės: 38°37′28.27″ š. pl. 90°11′4.96″ r. ilg.﻿ / ﻿38.6245194°š. pl. 90.1847111°r. ilg.﻿ / 38.6245194; 90.1847111﻿ (Vartų arka) |
|  |
| Vieta | Sent Luisas, JAV |
| Statusas | Pastatytas |
| Architektas | Eero Saarinen |
| Statybų pradžia | 1963 |
| Statybų pabaiga | 1965 |
| Rangovas | Saarinen and Associates |
| Atidarymas | 1968 m. gegužės 25 d. |
| Paskirtis | Paminklas |
| Aukštis | 192 m |

**Vartų arka** (angl. *Gateway Arch*) – 192 metrų aukščio paminklas Sent Luiso mieste JAV Misūrio valstijoje. Iš plieno pagaminta arka yra aukščiausias žmogaus statinys Vakarų pusrutulyje ir aukščiausia pasiekiama vieta Misūrio valstijoje.

Paminklas pastatytas pažymint JAV plėtimąsi į vakarus ir skirtas žmonijai, taip pat yra centrinė 2018 m. įkurto Vartų arkos nacionalinio parko vieta. Arka yra tarptautiniu mastu pripažintas Sant Luiso miesto simbolis ir patrauklus turizmo objektas.

Arka buvo pradėta projektuoti suomių amerikiečio dizainerio Eero Saarinen 1947 m. Statybos pradėtos 1963 m. vasario 12 d. o baigtos – 1965 m. spalio 28 d. Tuo metu visos paminklo statybos kainavo 13 milijonų JAV dolerių. Visuomenei paminklas atidarytas 1967 m. birželio 10 d. 

Vartų arka pastatyta Sent Luiso miesto kūrimosi vietoje Misisipės krante.

Po Oklahomos sprogdinimų ir Rugsėjo 11 d. atakų pati arka ir jos apylinkės yra padidinto saugumo zona.

1998 m. buvo susitarta įrengti arkos dirbtinį apšvietimą, o pirmasis jo išbandymas įvyko 1999 m. mieste lankantis popiežiui Jonui Pauliui II.

2004 m. Jungtinių Valstijų Senatas pasirašė įsakymą leisti Vartų arką apšviesti rožine spalva, paminint kovos su krūties vėžiu mėnesį.

Galerija
--------

* 
* 
*

Šaltiniai
---------

1. ↑  Hiking Missouri 2nd Edition
2. ↑  "St. Louis Arch" (PDF)
3. ↑  Gateway Arch Facts
4. ↑  "St. Louis Gateway Arch will be illuminated at night"
5. ↑  "Bill S. 2895"

Nuorodos
--------

|  |  |
| --- | --- |
|  | **Vikiteka: Vartų arka** – vaizdinė ir garsinė medžiaga  |

Portal

**Vikisritis: *JAV***

* Oficialus puslapis